Lav et referat af nedenstående tekst:

Tekst:
Det var en sjælden skønhed, indbrudstyve stak af med fra en garage i Hals. Her mangler en bilelsker nemlig sin røde Chevrolet Bel Air 1957. Indbruddet er sket på et tidspunkt i perioden fra den 28. december sidste år til den 22. januar. Tyvene kom ind i garagen på Havblink i Hals ved at klippe en hængelås over, hvorefter de kunne færdes frit i hele garagen og åbne porten indefra. Chevrolet'en er en rød todørs sport coupé. Udover bilen mangler der også fire 19" Loriencer-alufælge til Mercedes, fire 18" American Racing-alufælge til Chevrolet og et rulleværktøjsskab af mærket Craft med forskelligt værktøj i. Ifølge Nordjyllands Politi kan en hvid kassevogn med bule ved højre sidedør og et ovalt rødt klistermærke på bageste dør i venstre side forbindes til tyveriet. Bilen kører på udenlandske plader. Den er blevet set med en transporttrailer koblet på.

Referat:
Politiet forbinder en hvid kassevogn med tyveriet af en Chevrolet Bel Air 1957 fra en garage i Hals.